સમાજવાદી પાર્ટીના નેતા મુલાયમ સિંહ યાદવે 5 જાન્યૂઆરીના સત્રને હાલ મુલતવી રાખ્યું છે. આ જાણકારી પાર્ટીના ઉત્તરપ્રદેશના એકમ અધ્યક્ષ શિવપાલ સિંહ યાદવે આપી છે. તેમણે આ નિર્ણય પાછળનું કોઇ વ્યાજબી કારણ જણાવ્યું નથી. સૂત્રોની જાણકારી મુજબ મુલાયમ સિંહ યાદવની તબિયત બગડતાં સત્રને મુલતવી રાખવામાં આવ્યું છે. પરંતુ મીડિયા રિપોર્ટ્સ અનુસાર અખિલેશ અને મુલાયમ વચ્ચે સમાધાન છાય એવા પ્રયત્નો કરવામાં આવી રહ્યાં છે અને આ કારણે જ સત્રને મુલતવી રાખવામાં આવ્યું છે. બીજા સમાચાર એ છે કે મુલાયમ સિંહ યાદવ અને શિવપાલ યાદવ દિલ્હી પહોંચી ગયા છે.. કહેવામાં આવી રહ્યું છે કે તેઓ દિલ્હીમાં ચૂંટણી પંચની ઓફિસે જઇ પાર્ટીની વર્તમાન પરિસ્થિતિ અંગે કમિશનને વાકેફ કરશે.